เรื่องร้องเรียน: บริเวณทางเท้าตั้งแต่ MRT หัวลำโพงจนถึงโรงเรียนสตรีมหาพฤฒารามีคนเร่ร่อนอาศัยอยู่ สกปรก บางจุดมีอุจจาระ น้ำขยะ ส่งกลิ่นเหม็นมาก นอกจากนี้อาคารบางจุดชำรุดและอาจเกิดอุบัติเหตุได้ ซึ่งทั้งหมดมีผลกระทบต่อประชาชนที่ต้องเดินผ่านและเป็นภาพลักษณ์ที่ไม่ดีกับนักท่องเที่ยว เนื่องจากอยู่ใกล้สถานที่ท่องเที่ยวเยอะ
การดำเนินการของเจ้าหน้าที่: เจ้าหน้าที่ฝ่ายพัฒนาชุมชนและสวัสดิการสังคม ร่วมกับเจ้าหน้าที่ฝ่ายเทศกิจ ลงพื้นที่ตรวจสอบคนไร้บ้านบริเวณดังกล่าวเรียบร้อยเเล้ว  เจ้าหน้าที่จึงชี้แจงทำความเข้าใจในการเข้าพักอาศัยในพื้นที่ดังกล่าวว่ากระทำมิได้ เนื่องจากทำให้เกิดความไม่เป็นระเบียบเรียบร้อยของเมือง ไม่มีความปลอดภัยในชีวิตและทรัพย์สิน และเจ้าหน้าที่ได้สอบถามการให้ความช่วยเหลือด้านที่พักอาศัย แต่คนไร้บ้านดังกล่าวปฏิเสธขอรับความช่วยเหลือ ซึ่งตามพระราชบัญญัติการคุ้มครองคนไร้ที่พึ่งพ.ศ. 2557การดำเนินการใดๆ จะต้องทำโดยความยินยอมของคนไร้ที่พึ่ง จึงไม่สามารถดำเนินการช่วยเหลือได้ เบื้องต้นเจ้าหน้าที่จึงขอความร่วมมือให้บุคคลดังกล่าวย้ายออกจากพื้นที่ และขอความร่วมมือไม่ให้นอนขวางบริเวณทางเดิน    ทั้งนี้ ฝ่ายพัฒนาชุมชนฯได้ขอความร่วมมือให้เจ้าหน้าที่ฝ่ายเทศกิจลงพื้นที่ตรวจสอบบริเวณดังกล่าวอย่างสม่ำเสมอ
ความเห็นของผู้แจ้ง: ล
พื้นที่: แขวงมหาพฤฒาราม เขตบางรัก กรุงเทพมหานคร